Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes pieņemto kopējo nostāju attiecībā uz Eiropas Parlamenta un Padomes lēmuma pieņemšanu par īpašas programmas „Narkotiku apkarošana un informēšana par tām” izveidi 2007.-2013. gadam vispārīgās 2007.-2013. gada programmas „Pamattiesības un tiesiskums” ietvaros /* COM/2007/0503 galīgā redakcija - COD 2005/0037B */





[pic] | EIROPAS KOPIENU KOMISIJA | Briselē, 31.8.2007 COM(2007) 503 galīgā redakcija 2005/0037B (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes pieņemto kopējo nostāju attiecībā uz Eiropas Parlamenta un Padomes lēmuma pieņemšanu par īpašas programmas „Narkotiku apkarošana un informēšana par tām” izveidi 2007.-2013. gadam vispārīgās 2007.-2013. gada programmas „Pamattiesības un tiesiskums” ietvaros 2005/0037B (COD) OMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes pieņemto kopējo nostāju attiecībā uz Eiropas Parlamenta un Padomes lēmuma pieņemšanu par īpašas programmas „Narkotiku apkarošana un informēšana par tām” izveidi 2007.-2013. gadam vispārīgās 2007.-2013. gada programmas „Pamattiesības un tiesiskums” ietvaros 1. PRIEKŠVĒSTURE Datums, kad priekšlikumu nosūta EP un Padomei (dokuments COM([2006]) [230] galīgā redakcija — [2005/[037B]COD) | 2006. gada 24. maijs (priekšlikums grozīts pēc programmas „Cīņa pret vardarbību (Daphné III)” nodalīšanas no programmas „Narkotiku apkarošana un informēšana par tām”) | Eiropas Ekonomikas un sociālo lietu komitejas atzinuma datums | 2006. gada 19. janvāris | Eiropas Parlamenta atzinuma datums, pirmais lasījums | 2006. gada 14. decembris | Kopējās nostājas pieņemšanas datums | 2007. gada 23. jūlijs | 2. KOMISIJAS PRIEKŠLIKUMA MĒRĶIS „Narkotiku apkarošana un informēšana par tām” ir finansēšanas programma ar šādiem mērķiem: a) novērst un samazināt narkotiku lietošanu, atkarību no narkotikām un ar narkotikām saistītos kaitējumus; b) veicināt informācijas uzlabošanu par narkotiku lietošanu; c) sniegt atbalstu Eiropas narkomānijas apkarošanas stratēģijas īstenošanai. 3. KOMENTĀRI PAR KOPĒJO NOSTĀJU Padomes kopējā nostājā ir saglabāti Komisijas sākotnējā priekšlikuma galvenie elementi un ir iestrādāti galvenie grozījumi, ko pirmajā lasījumā pieņēmis Eiropas Parlaments. Galvenās atšķirības starp kopējo nostāju un Komisijas sākotnējo priekšlikumu ir šādas. - Programmas „ Daphné III ” un „Narkotiku apkarošana un informēšana par tām” ir nodalītas atsevišķi. Šo programmu nodalīšanu ierosināja pati Komisija savā 2006. gada 26. maija grozītajā priekšlikumā. - 3. panta a) punkts. Pievieno konkrētu mērķi, kas paplašina programmas piemērošanas jomu, paredzot, ka ar to var sniegt atbalstu pasākumiem, kas paredzēti, lai novērstu narkotiku lietošanu, īpaši samazinot narkotiku lietošanas radītos kaitējumus un izmantojot ārstēšanas metodes, kurās tiek izmantotas jaunākās zinātnes atziņas. - 3. panta c) punkts. Tiek uzsvērta Eiropas Parlamenta iesaiste uz narkotiku jomu attiecīgo rīcības plānu novērtēšanā. - 4. panta b) punkts. Īpaša projekta priekšlikums varēs pretendēt uz finansējumu, ja tajā būs iesaistītas vismaz 2 dalībvalstis vai 1 dalībvalsts un pievienošanās valsts vai kandidātvalsts (nevis 3 dalībvalstis, kā bija noteikts Komisijas priekšlikumā). - 6. pants. Programmas mērķa grupu vidū tiek minētas sievietes un vecāki. - 9. pants. Pieņemot gada darba programmu, ņems vērā Eiropas Narkotiku un narkomānijas uzraudzības centra tehnisko ekspertu atzinumus. - 10. pants. Komitoloģija. Tiek ieviests divu komiteju princips (vadības komiteja gada darba programmas pieņemšanai un konsultatīvā komiteja citiem jautājumiem, kurpretī Komisijas sākotnējā priekšlikumā bija paredzēta tikai konsultatīvā komiteja). Padomes kopīgā nostāja ir balstīta uz kompromisu starp Eiropas Parlamentu, Padomi un Komisiju. Šis kompromiss attiecas uz visu dokumentu kopumā, tostarp uz komitoloģijas jautājumu. Padomes kopējā nostājā šai ziņā ir pārņemts risinājums, par ko visas trīs iestādes vienojās attiecībā uz programmu „Civiltiesības” (COD/2005/0040), vienīgi pievienojot apsvērumu, kas ietver Eiropas Parlamenta sniegto informāciju par izpildes pasākumiem un Komisijas paziņojumu tajā pašā jomā. 4. SECINĀJUMI Komisijai ir pieņemama kopējā nostāja, kurā ietverti galvenie tās sākotnējā priekšlikuma elementi, kā arī galvenie Eiropas Parlamenta pieņemtie grozījumi.